钦定古今图书集成/理学汇编/学行典/第297卷 > 颜氏家训 > 《行路难》吴均
## 钦定古今图书集成/理学汇编/学行典/第297卷 > 颜氏家训 > 《行路难》吴均

青琐门外安石榴，连枝接叶夹御沟。金墉城西合欢
树，垂条照彩拂凤楼。游侠少年游上路，倾心倾倒想
恋慕。摩顶至足买片言，开胸沥胆取一顾。自言家在
赵邯郸，翩翩《舌杪》复剑端。青骊白駮的卢马，金羁绿
鞚紫丝鞶。蹀躞横行不肯进，夜夜汗血至长安。长安
城中诸贵臣，争贵儒者席上珍。复闻梁王好学问，轻
弃剑客如埃尘。吾丘寿王始得意，司马相如适被申。
大才大辩尚如此，何况我辈轻薄人。